ai4bharat/Pralekha huggingface dataset:
بجلی کی وزارت
آزادی کا امرت مہوتسو کے ایک حصے کے طور پر گجرات میں آر ای سی کے ذریعے ‘بجلی اُتسو’ کا اہتمام کیا گیا
اس تقریب میں سہولیات فراہم کرانے والے حکام کے ذریعہ منعقد کردہ مقررین کے اجلاس میں بجلی کے صارفین کے حقوق، بجلی کے فوائد اور دور دراز کے علاقوں میں بجلی کی فراہمی کے دوران درپیش چیلنجوں اور بجلی تک رسائی کے حصول کے ذریعہ زندگی کےمعیار کو بہتر بنانے پر روشنی ڈالی گئی ۔
بجلی کے صارفین کے حقوق، توانائی کے تحفظ اور بجلی کے فوائد جیسے موضوعات پر معلومات فراہم کرنے کے لیے کوئز مقابلہ اور نکڑ ناٹک کا انعقاد کیا گیا۔
مقابلوں کے فاتحین میں انعامات کے طور پر ایل ای ڈی بلب کی تقسیم کے ساتھ تقریب کا اختتام ہوا-
آر ای سی لمیٹڈ نے گجرات میں ’بجلی اتسو‘ کا اہتمام کیا۔
آزادی کا امرت مہوتسو کے ایک حصے کے طور پر – آزادی کے 75 سال پورے ہونے کا جشن منانے کے لیے، آر ای سی لمیٹڈ،وزارت بجلی، حکومت ہندوستان کے تحت کام کرنے والی ایک مہارتنا کمپنی، نے گجرات کے وڈودرا ضلع کے تعلقہ سنور کے موٹا فوفالیہ گاؤں میں ’بجلی اُتسو‘ کا اہتمام کیا۔ مدھیہ گجرات وج کمپنی لمیٹڈ اور آر ای سی ریجنل آفس ممبئی، وڈودرا کے عہدیداروں نے اس موقع پر شرکت کی۔
اس تقریب میں سہولیات فراہم کرانے والے حکام کے ذریعہ منعقد کردہ مقررین کے اجلاس میں بجلی کے صارفین کے حقوق، بجلی کے فوائد اور دور دراز کے علاقوں میں بجلی کی فراہمی کے دوران درپیش چیلنجوں اور بجلی تک رسائی کے حصول کے ذریعہ زندگی کےمعیار کو بہتر بنانے پر روشنی ڈالی گئی ۔دیہات سے تعلق رکھنے والے مستفیدین کو بھی اسٹیج پر مدعو کیا گیا تھا تاکہ وہ اپنے تجربات اور خیالات کا اشتراک کریں کہ کس طرح بجلی تک رسائی نے ان کی زندگیوں کو بدل دیا ہے۔
گاؤں والوں اور بچوں کے ساتھ رابطہ کاری پیدا کرنےکے لیے کوئز مقابلہ بھی منعقد کیا گیا۔ بجلی کے صارفین کے حقوق، توانائی کے تحفظ اور بجلی کے فوائد جیسے موضوعات پر معلومات فراہم کرنے کے لیے نکڑ ناٹک بھی پیش کیا گیا۔ تقریب کا اختتام مقابلوں کے جیتنے والوں میں انعامات کے طور پر ایل ای ڈی بلب کی تقسیم کے ساتھ ہوا۔
آر ای سی لمیٹڈ کے بارے میں: آر ای سی لمٹیڈ ایک این بی ایف سی ہے جو پورے ہندوستان میں بجلی کے شعبے کو مالی وسائل کی فراہمی اور ترقی پر توجہ مرکوز کرتا ہے۔ 1969 میں قائم ہونے والی، آر ای سی لمیٹڈ نے اپنے آپریشنز کے شعبے میں پچاس سال مکمل کر لیے ہیں۔ یہ ریاستی بجلی بورڈز، ریاستی حکومتوں، مرکزی/ریاستی بجلی کی افادیتوں،بجلی پیدا کرنے والے آزاد اداروں، دیہات میں بجلی سے وابستہ امداد باہمی کی انجمنوں اور نجی شعبے کی افادیت کے سلسلے میں مالی مدد فراہم کرتی ہے۔ اس کی کاروباری سرگرمیوں میں پاور سیکٹر کی مکمل ویلیو چین میں مالی وسائل کی فراہمی کرنے والے پروجیکٹس شامل ہیں۔ بجلی کی پیداوار ، منتقلی ، تقسیم اور قابل تجدید توانائی سمیت مختلف قسم کے منصوبوں کے لیے۔ آر ای سی کی فنڈنگ ہندوستان میں ہر چوتھے بلب کو روشن کرتی ہے۔
صحت اور خاندانی بہبود کی وزارت
بھارت میں کووڈ -19 ٹیکہ کاری کی مجموعی تعداد80 کروڑ سے متجاوز
گذشتہ 24 گھنٹے میں 85 لاکھ سے زیادہ ٹیکے لگائے گئے
شفایابی کی شرح سردست 97.68 فیصد ہے
گذشتہ 24 گھنٹوں میں 30,773 نئے معاملے درج ہوئے ہیں
بھارت میں فی الحالمریض زیر علاج ہیں، جومجموعی معاملوں کا 0.99 فیصد ہیں
ہفتہ واری مثبت معاملوں کی شرح  ہے، جو پچھلے 86دنوں سے 3 فیصد سے کم ہے
نئی دلّی ،19 ستمبر، 2021/
آج صبح 7 بجے تک موصولہ عبوری رپورٹ کے مطابق ، گذشتہ 24 گھنٹوں میں 85,42,732 ٹیکےے لگائے جانے کے ساتھ ہی، بھارت میں کووڈ-19 ٹیکہ کاری کی مجموعی تعداد 80 کروڑ  سے تجاوز کرگئی ہے۔ٹیکہ کاری کی اس حصولیابی کے لئے ملک بھر میں 78,49,738سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,68,565
|
|
دوسری خوراک
|
|
87,23,015
|
|
صف اوّل کے کارکنان
|
|
پہلی خوراک
|
|
1,83,44,648
|
|
دوسری خوراک
|
|
1,44,80,304
|
|
18 تا 44 سال کی عمر کے افراد
|
|
پہلی خوراک
|
|
32,53,21,724
|
|
دوسری خوراک
|
|
5,91,05,510
|
|
45 تا 59 سال کی عمر کے افراد
|
|
پہلی خوراک
|
|
15,03,91,317
|
|
دوسری خوراک
|
|
6,87,57,707
|
|
60 سال سے زیادہ عمر کے افراد
|
|
پہلی خوراک
|
|
9,66,20,196
|
|
دوسری خوراک
|
|
5,22,59,345
|
|
مجموعی تعداد
|
|
80,43,72,331
پچھلے 24 گھنٹے میں 38,945 مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,26,71,167ہوگئی ہے۔
جس کےنتیجے میں، بھارت میں صحت یابی کی شرح فی الحال 97.68 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 84ویں دن 50,000 سے بھی کم یومیہ نئے کیس درج کئے جانے کا رجحان سامنے آیا ہے۔
گزشتہ 24 گھنٹے کے دورا ن 30,773 نئے معاملات درج کئے گئے ہیں۔
زیر علاج مریضوں کی تعداد سردست 3,32,158ہے۔ ملک بھر میں زیر علاج مریض، مجموعی مثبت معاملوں کا 0.99 فیصد ہیں۔
ملک بھر میں ٹیسٹنگ کی صلاحیت میں قابل قدر مسلسل اضافہ ہوا ہے۔ پچھلے 24 گھنٹے میں مجموعی طور پر 15,59,895ٹیسٹ کئے گئے ہیں۔بھارت میں مجموعی طور پر اب تک55.23 کروڑ سے زیادہ  ٹیسٹ کئے جاچکے ہیں۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، متاثرپائے جانےوالےافراد کی ہفتہ وار شرح سردست 2.04 فیصد ہوگئی ہے،جو گذشتہ86 دنوں سے 3 فیصد سے بھی کم رہ گئی ہے۔اسی طرح ایک دن میں متاثر پائےجانے والے افراد کی شرح فی الحال 1.97فیصد ہے۔ یومیہ متاثرہ افراد کی شرح پچھلے 19 دنوں سے3فیصد سے بھی نیچے ہے اور مسلسل 103 دنوں سے یہ شرح 5 فیصد سے نیچے درج ہورہی ہے۔
امور صارفین، خوراک اور عوامی تقسیم کی وزارت
راحت کارروائیوں کے لیے غیر سرکاری تنظیموں کو ایف سی آئی سے براہ راست اناج خریدنے کی اجازت دی گئی
نئی دہلی، 08اپریل 2020؛ / غیر سرکاری تنظیمیں  اور خیراتی تنظیمیں اس ملک گیر لاک ڈاؤن کے دور میں ہزاروں غریب اور ضرورتمند لوگوں کو پکا ہوا کھانہ فراہم کرنے میں اہم رول ادا کر رہی ہیں۔ ان تنظیموں کے لیے اناج کی بلا رکاوٹ سپلائی کو یقینی بنانے کے لیے حکومت نے فوڈ کارپوریشن آف انڈیا ، ایف سی آئی کو ہدایت دی ہے کہ وہ اس طرح کی تنظیموں کو کھلی مارکٹ کی فروخت کی اسکیم  شرحوں پر گیہوں اور چاول فراہم کرے جس کے لیے انہیں ای – آکشن عمل سے نہ گزرنا پڑے۔ ابھی تک صرف ریاستی سرکاروں اور رولر فلور ملز جیسے بڑے پیمانے کے اندراج شدہ صارفین کو ایف سی آئی سے او ایم ایس ایس شرحوں پر ذخیرہ خریدنے کی اجازت تھی۔ یہ تنظیمیں ایف سی آئی سے ایک وقت میں ایک سے دس میٹرک ٹن اناج پہلے سے طے شدہ ریزرو قیمتوں پر خرید سکتی ہیں۔ ایف سی آئی کا نیٹ ورک ملک میں 2000 سے زیادہ گوداموں کے نیٹ ورک پر مشتمل ہے اور گوداموں کے اتنے بڑے نیٹ ورک سے بحران کی اس گھڑی میں ان تنظیموں کے لیے اناج کی بلارکاوٹ سپلائی یقینی ہو جاتی ہے۔ اس طرح کے اداروں کی طرف سے اناج خریدنے کی تفصیلات متعلقہ ضلع مجسٹریٹ کو معلومات فراہم کی جاتی ہے تاکہ اس بات کی یقین دہانی ہو جائے کہ یہ اناج مقررہ مقصد کے لیے ہی استعمال کیا جا رہا ہے۔ ملک بھر میں اناج کا ذخیرہ پہنچائے جانے کی تیز رفتار برقرار رکھنے کے لیے ایف سی آئی نے لاک ڈاؤن کے شروع ہونے سے لے کر اب تک ان ریاستوں سے 22 لاکھ ٹن اناج حاصل کیا ہے جن کے پاس کافی اناج موجود ہے۔ اُس نے پی ایم جی کے وائی اسکیم کے تحت مفت تقسیم کے لیے ریاستی سرکاروں کو تقریباًٍ دس ملین ٹن اناج پہلے ہی دے دیا ہے۔
ایف سی آئی نے 24.03.2020 سے لگاتار این ایف ایس اے الاٹمنٹ کے تحت مانگ کو پورا کرنے کے لیے ریاستی سرکاروں کو تقریباً 32 لاکھ ٹن اناج بھی دیا ہے۔ ملک میں ہر ریاست / مرکز کے زیر انتطام علاقے میں اناج کے ذخیرے پر قریبی نظر رکھی جا رہی ہے اور یقینی بنایا جا رہا ہے کہ تمام جگہوں پر وافر ذخیرہ دستیاب رہے۔ 07.04.2020 کو ایف سی آئی کے پاس 54.52 ملین میٹرک ٹن اناج موجود تھا ۔ عوامی نظام تقسیم اور دیگر سرکاری اسکیموں کے لیے وافر اناج کی سپلائی کو یقینی بناتے ہوئے ایف سی آئی اس بات کو بھی یقینی بنا رہا ہے کہ کھلی منڈیوں میں سپلائی ایک صحت مند سطح پر برقرار رہے تاکہ اچانک کسی بھی طرح قیمتیں نہ بڑھیں۔ وہ ریاستی سرکاروں کو او ایم ایس ایس کے تحت براہ راست لگاتار چاول فراہم کرا رہا ہے اور آٹا ملوں کو گیہوں فراہم کرا رہا ہے۔ ایف سی آئی یہ فراہمی سپلائی اور قیمتوں کو مستحکم بنانے کی غرض سے متعلقہ ڈی ایم / ڈی سی کی سفارشات پر کرا رہا ہے۔ اب تک 1.45 ایل ایم ٹی گیہوں اور 1.33 ایل ایم ٹی چاول الاٹ کیے جا چکے ہیں۔ ملک میں لاک ڈاؤن کے دوران اناج کی لگاتار سپلائی کو مستحکم بنانے کے لیے ہر ممکن کوشش کی جا رہی ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1556
(Visitor Counter : 191
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 175.37 کروڑسے تجاوزکرگئی
گذشتہ 24 گھنٹوں میں 30.81 لاکھ سے زیادہ ٹیکے لگائے گئے
سردست شفایابی کی شرح 98.81 فیصد ہے
گذشتہ 24 گھنٹوں میں 19,968 نئے معاملے درج ہوئے ہیں
بھارت میں سردست زیر علاج مریضوں کی تعداد 2,24,187ہے
متاثرہ پائے جانے والے مریضوں کی ہفتہ واری شرح 2.27 فیصد ہے
نئی دلّی ،20 فروری، 2022/
گذشتہ 24 گھنٹوں کے دوران 30.81 لاکھ سے زیادہ  ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 175.37کروڑ  تک پہنچ گئی ہے۔
اس حصولیابی کے لئے ملک بھر میں 1,98,09,200 سیشنز کا انعقاد کیا گیا۔ آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,04,00,661
|
|
دوسری خوراک
|
|
99,52,131
|
|
احتیاطی خوراک
|
|
40,45,802
|
|
صف اوّل کے کارکنان
|
|
پہلی خوراک
|
|
1,84,07,876
|
|
دوسری خوراک
|
|
1,74,15,830
|
|
احتیاطی خوراک
|
|
58,97,178
|
|
15 تا 18 سال کی عمر کے افراد
|
|
پہلی خوراک
|
|
5,36,25,069
|
|
دوسری خوراک
|
|
2,15,57,154
|
|
18 تا 44 سال کی عمر کے افراد
|
|
پہلی خوراک
|
|
55,02,94,446
|
|
دوسری خوراک
|
|
43,55,43,092
|
|
45 تا 59 سال کی عمر کے افراد
|
|
پہلی خوراک
|
|
20,20,30,925
|
|
دوسری خوراک
|
|
17,82,84,433
|
|
60 سال کی عمر کے افراد
|
|
پہلی خوراک
|
|
12,61,99,513
|
|
دوسری خوراک
|
|
11,10,65,151
|
|
احتیاطی خوراک
|
|
90,03,436
|
|
احتیاطی خوراک
|
|
1,89,46,416
|
|
میزان
|
|
1,75,37,22,697
پچھلے 24 گھنٹے میں 48,847 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  4,20,86,383 ہوگئی ہے۔
جس کے نتیجے میں، بھارت میں صحت یابی کی شرح 98.28 فیصد ہوگئی ہے۔
گزشتہ 24 گھنٹے کے دورا ن 19,968 نئے معاملات درج ہوئے ہیں۔
سردست زیر علاج مریضوں کی تعداد 2,24,187 ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.52 فیصد ہیں ۔
ملک بھر میں جانچ کی صلاحیت میں مسلسل خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 11,87,766 نمونوں کی جانچ کی گئی ۔ بھارت میں اب تک مجموعی طور پر 75.93 کروڑ  سے زیادہ نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 2.27 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 1.68 فیصد ہے۔
صحت اور خاندانی بہبود کی وزارت
سب سے زیادہ صحتیابی کے ساتھ بھارت عالمی درجہ بندی میں سرفہرست بنا ہوا
بھارت میں شرح اموات دنیا میں سب سے کم شرح اموات میں سے ایک ہے
نئی دہلی، 03 ستمبر 2020: بھارت سب سے زیادہ صحتیابی کے معاملے میں اپنی اعلیٰ پوزیشن برقرار رکھے ہوئے ہے۔ صحتیاب ہونے والے افراد کی تعداد آج 54 لاکھ سے تجاوز کر گئی ہے۔ عالمی پیمانے پر صحتیابی کی شرح میں بھارت کا حصہ 21 فیصد کے بقدر ہے جبکہ کل مریضوں کی تعداد میں بھارت کی حصہ داری 18.6 فیصد ہے۔
متعدد دیگر ممالک کے مقابلے میں سب سے کم شرح اموات  میں سے ایک کے ساتھ بھارت نے اپنی عالمی پوزیشن برقرار رکھی ہے۔
آج کی تاریخ میں جہاں عالمی شرح اموات 2.97 فیصد ہے وہیں بھارت کے لئے مقابلتاً یہ اعداد 1.56 فیصد ہیں۔
بھارت میں فی دس لاکھ کی آبادی پر موت دنیا میں سب سے کم ہے۔ جبکہ عالمی اوسط 130 لوگوں کی اموات / دس لاکھ آبادی ہے۔ بھارت 73 اموات / دس لاکھ آبادی ہے۔
بھارت میں گذشتہ 24 گھنٹوں میں 75628 افراد صحتیاب ہوئے ہیں۔ اس کے ساتھ ہی بھارت میں بڑی تعداد میں یومیہ صحتیابی کا رجحان مسلسل جاری ہے۔
قومی صحتیابی کی شرح میں مسلسل اضافے میں واحد دن میں صحتیابی کی سب سے بڑی تعداد کی بھی عکاسی ہوتی ہے جو فی الحال 83.84 فیصد ہے۔
گذشتہ 24 گھنٹوں میں صحتیابی کے 74.36 فیصد معاملات 10 ریاستوں / مرکز کے زیر انتظام علاقوں سے سامنے آئے ہیں۔ مہاراشٹر میں سب سے زیادہ صحتیابی ہوئی ہے۔ اس کے بعد آندھرا پردیش اور کرناٹک کا نمبر آتا ہے۔
تقریبا 77 فیصد سرگرم معاملات 10 ریاستوں / مرکز کے زیر انتظام علاقوں میں ہیں۔ اس سلسلے میں مہاراشٹر 2.6 لاکھ سے زائد معاملات کے ساتھ سب سے آگے ہے۔
آج کی تاریخ میں، کل سرگرم معاملات میں سے ملک میں 14.60 فیصد سرگرم معاملے ہیں۔
مسلسل 12ویں دن بھارت میں سرگرم معاملات کی تعداد 10 لاکھ سے نیچے بنی ہوئی ہے۔ سرگرم معاملات کی تعداد آج 944996 ہے۔
گذشتہ 24 گھنٹوں کے اندر ملک میں 79476 مصدقہ معاملات درج کیے گئے ہیں۔
نئے معاملات میں سے 78.2 فیصد نئے معاملات دس ریاستوں / مرکز کے زیر انتظام علاقوں میں ہیں۔ مہاراشٹر میں 16000 نئے معاملات سامنے آئے ہیں جو ایک دن قبل کے مقابلے میں کم ہیں۔ کیرالا میں 9258 معاملات سامنے آئے ہیں اور وہ دوسرے مقام ہے جبکہ کرناٹک میں 8000 سے زائد ماملات درج کیے گئے۔
گذشتہ 24 گھنٹوں کے دوران 1069 اموات درج کی گئیں۔
گذشتہ 24 گھنٹوں کے دوران 10 ریاستوں اور مرکز کے زیر انتظام علاقوں میں 84.1 فیصد اموات واقع ہوئیں۔
کل مہاراشٹر میں واقع ہوئیں 424 اموات کے ساتھ وہاں شرح اموات 39.66 فیصد ہے۔ اس کے بعد کرناٹک کا نمبر ہے جہاں 125 اموات واقع ہوئیں۔
وزارت دفاع
آئی این ایس وکرمادیتیہ اور آئی این ایس وکرانت کے مشترکہ آپریشن
’آسمان‘ حد ہے: ہندوستانی بحریہ کی ملٹی ایئر کرافٹ کیریئر فورس کی نمائش
بحر ہند - ہندوستانی بحریہ نے آج اپنی شاندار بحری صلاحیتوں کا مظاہرہ کیا جس میں ملٹی -کیریئرآپریشنز اور بحیرہ عرب میں 35 سے زیادہ طیاروں کی مربوط تعیناتی کا شاندار مظاہرہ کیا گیا۔ بحری صلاحیتوں کا یہ مظاہرہ اپنے قومی مفادات کے تحفظ، علاقائی استحکام کو برقرار رکھنے اور بحری شعبہ میں تعاون پر مبنی شراکت داری کو فروغ دینے کے ہندوستان کے عزم کو واضح کرتا ہے۔
یہ، بحر ہند اور اس سے آگے سمندری تحفظ اور پاور پروجیکشن کو بڑھانے کے لیے، ہندوستانی بحریہ کے حصول میں ایک اہم سنگ میل کی نشاندہی کرتا ہے۔ اس مشق میں دو طیارہ بردار بحری جہاز آئی این ایس وکرمادتیہ اور اندرن ملک بنائے گئے آئی این ایس وکرانت کا بغیر کسی رکاوٹ کے انضمام شامل تھا- جوبحری جہازوں، آبدوزوں اور ہوائی جہازوں کے متنوع بیڑے کے ساتھ، سمندری ڈومین میں ہندوستان کی تکنیکی مہارت کو ظاہر کرتا ہے۔
مشق کے مرکز کے کردار آئی این ایس وکرمادتیہ اور آئی این ایس وکرانت، ، 'تیرتے ہوئےخودمختار ہوائی اڈوں' کے طور پر کام کرتے ہیں، جس میں طیاروں کی ایک وسیع صف کو لانچ کرنے کا پلیٹ فارم فراہم کیا جاتا ہے، جن میں مگ29-کے لڑاکا طیارے، ایم ایچ60 آر، کاموف، سی کنگ، چیتک اور اے ایل ایچ ہیلی کاپٹرشامل ہیں۔ ان متحرک بحری اڈوں کو کہیں بھی تعینات جا سکتا ہے، جس سے مشن کی لچک میں اضافہ، ابھرتے ہوئے خطرات کا بروقت جواب دینےاور دنیا بھر میں ہمارے قومی مفادات کے تحفظ کے لیے مسلسل فضائی کارروائیاں ہو سکتی ہیں۔ اس کے علاوہ، وہ ہمارے دوستوں کو یہ یقین دہانی کراتے ہیں کہ ہندوستانی بحریہ، خطے میں ہماری ’اجتماعی‘ سیکورٹی ضروریات کو پورا کرنے کے لیے قابل اور ہمہ وقت تیار ہے۔
دو کیرئیر جنگی گروپ آپریشنز کا کامیاب مظاہرہ، بحری برتری کو برقرار رکھنے میں سمندر پر مبنی فضائی طاقت کے اہم کردار کا ایک طاقتور ثبوت ہے۔ اب جیسا کہ ہندوستان اپنے سیکورٹی اپریٹس کو مضبوط کرتا جا رہا ہے، ملک کی دفاعی حکمت عملی کی تشکیل اور علاقائی استحکام کو فروغ دینے میں طیارہ بردار جہازوں کی اہمیت، سب سے اہم رہے گی۔
اسٹیل کی وزارت
این ایم ڈی سی اور فکی بھارتی معدنیات اور دھاتوں کی صنعت کے موضوع پر کانفرنس منعقد کریں گے
قومی معدنیات ترقیات کارپوریشن لمیٹڈ ، جو ملک کی سب سے بڑی خام لوہا پیداواری کمپنی ہے، اور وزارت فولاد کے تحت ایک سی پی ایس ای ہے، فکی کے ساتھ مل کر نئی دہلی میں 23 اور 24 اگست کو ’2030 کے لیے تغیر اور ویژن 2047‘ کے موضوع کے ساتھ بھارتی معدنیات اور دھاتوں کی صنعت پر ایک کانفرنس منعقد کرے گی۔
اس دو روزہ تقریب کا اہتمام فولاد اور کانکنی کی وزارتوں کے تعاون سے بھارت کی آزادی کے 75 شاندار برسوں اور جاری ’’آزادی کا امرت مہوتسو‘‘ کی یاد میں کیا جا رہا ہے۔ اس تقریب کا بنیادی مقصد ’ویژن 2047‘ کی حصولیابی کے لیے معدنیات اور دھاتوں کے شعبہ کے لیے روڈ میپ پر غورو خوض کرنا ہے۔
صنعت، پالیسی اور تعلیمی شعبے کے اسپیکر حضرات اس پروگرام میں اپنی شرکت سے رونق بخشیں گے۔ عالمی اور گھریلو پروڈیوسر کمپنیاں، معدنیاتی ادارے، پالیسی ساز، کانکنی میں استعمال ہونے والے آلات کے مینوفیکچررس، گلوبل کارپوریٹس کے سربراہان، مرکزی اور ریاستی حکومت کے افسران کے علاوہ دیگر معززین بھی اس موقع پر موجود ہوں گے اور کانفرنس سے خطاب کریں گے۔
تعارفی تقریب سے خطاب کرتے ہوئے، جناب سومت دیب، چیئر، فکی مائننگ کمیٹی اور چیئرمین و منیجنگ ڈائرکٹر، این ایم ڈی سی لمیٹڈ نے کہا کہ ملک میں وسیع معدنیاتی وسائل اور کاروباری اور ضابطہ جاتی ماحول کے ارتقاء اور پیداہونے والی آسانیوں کی وجہ سے، بڑی بین الاقوامی کمپنیاں گھریلو کمپنیوں کے ساتھ ملک کی کان اور معدنیاتی صنعت میں دلچسپی ظاہر کر رہی ہیں۔
جناب دیب نے کہا، ’’صنعت، مرکز اور ریاستوں سمیت تمام متعلقہ شراکت داروں کے درمیان تعاون اہمیت کا حامل ہے اور آئندہ کانفرنس اس امدادِ باہمی کو مضبوط بنانے اور آگے کا منصوبہ وضع کرنے کے لیے ایک پلیٹ فارم کے طور پر کام کرے گی۔
چنوتیوں اور رکاؤٹوں کا سامنا کرنا اور ان کے حل تلاش کرنا ترقی کے لیے ازحد اہم ہے اور یہ کانفرنس اس کے لیے ایک صحیح پلیٹ فراہم کرے گی۔‘‘
’’بھارت کا کانکنی کا شعبہ ایک مثالی تبدیلی کے عمل سے گزر رہا ہے اور اس کے تحت کاروباری ایکو نظام کو آسان بنانے اور ملک کو آتم نربھر بنانے کے لیے اصلاحات کی گئی ہیں۔‘‘
آئندہ کانفرنس میں جدید معدنیات، ڈجیٹلائزیشن اور آٹومیشن اور دیگر تکنالوجی اختراعات پر غور و خوض کیا جائے گا۔ اس پروگرام میں دنیا بھر کی معدنیات اور دھاتوں کے مستقبل پر ایک قومی پینل ڈسکشن بھی ملاحظہ کی جائے گی۔
یہ کانفرنس معدنیات اور دھاتوں کے لیے عالمی اشیاء کی منڈی کو سمجھنے میں مدد فراہم کرے گی، معدنی ترقی اور اقتصادی نمو کے درمیان باہمی ربط کو اجاگر کرے گی، بین الاقوامی منڈیوں میں ہونے والی پیش رفت جو بھارتی معدنیات اور دھاتوں کی صنعت کو متاثر کر سکتی ہےاور بھارتی معدنیات اور دھاتوں کی صنعت سمیت دیگر شعبوں میں مواقع کی شناخت کر سکتی ہے ، پرروشنی ڈالےگی۔
بھارت معدنیاتی وسائل سے مالامال ہے اور یہ ایندھن، جوہری، دھاتی، غیر دھاتی اور چھوٹی معدنیات سمیت 95 معدنیات پیدا کرتا ہے۔ تلاش نہ ہونے کے سبب، کھوج اور کانکنی سے متعلق کمپنیوں کے پاس ملک کو دینے کے لیے بہت کچھ ہے۔
وزیراعظم کا دفتر
بھارت ، لوگوں کے رہن سہن میں سہولت میں مزید اضافہ کرنے کے لئے ، ٹیکنولوجی کو بہت اہمیت دیتاہے :وزیراعظم
وزیراعظم جناب نریندرمودی نے کہاہے کہ بھارت ، عوام کے رہن سہن میں آسانی اورسہولت میں مزید اضافہ کرنے کی غرض سے ، ٹیکنولوجی کو بروئے کارلانے کوبہت اہمیت دیتاہے ۔ انھوں نے وزارت صحت کے ایک ٹوئیٹ کے جواب میں یہ بات کہی ۔ جس میں ایمس رشی کیش کی جانب سے ڈورنز کی ایک آزمائش پرواز کا ذکرکیاگیاہے ۔ ڈورن کی یہ پرواز ، ایمس رشی کیشن سے ٹہری گڑھوال کے ضلع اسپتال تک، دوکلوگرام وزن کے برابر تپ دق  کی دوائیں پہنچا نے کی غرض سے کی گئی تھی ۔ جس کے دوران تقریبا 40کلومیٹر کے ہوائی فاصلہ کا احاطہ 30منٹ میں طے کیاگیاتھا۔
وزیراعظم نے ٹوئیٹ کیا:
‘‘بھارت ، لوگوں کے لئے رہن سہن میں سہولت میں مزید اضافہ کرنے کی غرض سے ٹیکنولوجی کو بروئے کارلانے کو بہت اہمیت دیتاہے ۔’’
وزیراعظم کا دفتر
وزیر اعظم نے ڈاکٹر بابا صاحب امبیڈکر کو اُن کی جینتی کےموقع پر خراج عقیدت پیش کیا
وزیر اعظم جناب نریندر مودی نے ڈاکٹر بابا صاحب امبیڈکر کو اُن کی جینتی کے موقع پر خراج عقیدت پیش کیا۔
ایک ٹوئیٹ میں، وزیر اعظم نے کہا؛
’’سماج کے محروم اور مظلوم طبقات کی اختیارکاری کے لیے اپنی زندگی وقف کرنے والے عظیم باباصاحب امبیڈکر کو اُن کی جینتی کے موقع پر لاکھوں سلام۔ جے بھیم!‘‘
بہت چھوٹی، چھوٹی اور درمیانی صنعتوں کی وزارت
پی ایم ای جی پی اسکیم کے تحت مغربی زون میں 304.65 کروڑ روپے بطور قرض اور 100.55 کروڑ روپے بطور مارجن منی سبسڈی تقسیم کئے گئے
صنعت قائم کرتے ہوئےخود روزگار اور خود انحصاری کی سمت میں کئے گئے اقدامات
خود کفیل ہندوستان کی تعمیرکی سمت میں ایک اور زبردست اقدام کرتے ہوئے، کھادی اور گاؤں کی صنعت کمیشن کے چیئرمین جناب منوج کمار نے 304.65 کروڑ روپے کے منظور شدہ قرض کی مدمیں ،مغربی خطہ  کے 1463 مستفیدین میں 100.55 کروڑ روپے کی مارجن منی سبسڈی تقسیم کی۔ جس میں 24.38 کروڑ روپے کی مارجن منی گرانٹ کی رقم ریاست مہاراشٹر کے 654 مستفیدین کو وزیر اعظم کے ایمپلائمنٹ جنریشن پروگرام کے تحت تقسیم کی گئی، جو حکومت ہند کی روزگار پر مبنی فلیگ شپ اسکیم ہے، جس کا نفاذ کے وی آئی سی کے ذریعہ کیاجاتاہے ۔
اس موقع پر خطاب کرتے ہوئے کے وی آئی سی کے چیئرمین نے کہا کہ وزیر اعظم کا روزگار پیدا کرنے کا پروگرام وزیر اعظم کے خود کفیل ہندوستان کے خواب کو پورا کرنے میں اہم رول ادا کر رہا ہے۔ کھادی اور دیہاتی صنعت کمیشن اپنے مختلف پروگراموں کے ذریعے کاریگروں کے لیے دور دراز علاقوں میں انتہائی کم قیمت پر ان کی دہلیزپر روزگار کے مواقع پیدا کر رہا ہے۔ جناب منوج کمار نے کہا کے وی آئی سی کی گراموڈیوگ وکاس یوجنا کے تحت کمہار سشکتیکرن یوجنا، ہنی مشن، چارم کاریگر سشکتیکرن یوجنا، بخورسازی ، ہاتھ سے تیار کاغذ اور اسی طرح کی دوسری اسکیموں کے ذریعے جدید تربیت اور ٹول کٹس فراہم کرکے زیادہ سے زیادہ کاریگروں کی معاشی اور سماجی حالت کو بہتر بنانے کی کوششیں کی جارہی ہیں۔
ایک خوشحال، مضبوط، خود انحصار اور خوش وخرم قوم کی تعمیر کے لیے، کے وی آئی سی کے چیئرمین نے فائدہ اٹھانے والوں کو اپنے یونٹس کو کامیابی سے چلانے کے لیے ترغیب دی۔ اس سے بے روزگار نوجوانوں کو خود کفیل ہندوستان کے ملک کے وزیر اعظم جناب نریندر مودی جی کے نعرے کو پورا کرنے کی ترغیب ملے گی، "نوکری تلاش کرنے والے کے بجائے، نوکری فراہم کرنے والے بنیں"۔ قابل ذکر ہے کہ حکومت ہند کا وزیر اعظم ایمپلائمنٹ جنریشن پروگرام دیہی اور شہری علاقوں کے بے روزگار نوجوانوں کو روزگار فراہم کرنے میں اہم کردار ادا کر رہا ہے۔ اس اسکیم کے تحت کوئی بھی کاروباری شخص مینوفیکچرنگ کے شعبے میں 50 لاکھ روپے اور خدمات کے شعبے میں 20 لاکھ روپے تک کا یونٹ قائم کر سکتا ہے۔ ان اکائیوں کے قیام کے لیے، پوری پروجیکٹ لاگت کا 15فیصد سے 25فیصد شہری علاقوں میں مستفید ہونے والوں کو اور 25فیصد سے 35فیصدیہی علاقوں میں مستفیدہونے والوں کو حکومت ہند کی گرانٹ کے طور پر فراہم کیا جاتا ہے۔ اس کے ساتھ مستفید ہونے والوں کو قرض کی منظوری کے بعد کاروباریت کو ترقی دینے کی مفت تربیت بھی فراہم کی جاتی ہے تاکہ انہیں باضابطہ کاروباری افراد بنایا جا سکے۔
پروگرام کے دوران، چیئرمین کے وی آئی سی نے کھادی اور گاؤں کی صنعتوں کے کاریگروں، تنظیم کے نمائندوں اور کاروباری افراد کے ساتھ ایک مباحثہ ‘‘کھادی سمواد’’کے تحت بات چیت کی جس کا اہتمام علاقے میں جاری کھادی اور گاؤں کی صنعت کی سرگرمیوں کو فروغ دینے کے لیے کیا گیا تھا اور انھوں نے ایک پرجوش ماحول کے درمیان دوپہرکاکھاناکھایا۔
اس موقع پر ریاست کے معززین، پی ایم ای جی پی استفادہ کنندگان، کھادی اور دیہی صنعتوں کے اداروں کے نمائندے اور کے وی آئی سی افسران موجود تھے۔
نیتی آیوگ
نیتی آیوگ اور نیدرلینڈ کے سفارتخانے نےبی ڈی کاربونائزیشن اور توانائی کی ترسیل کے ایجنڈے سے متعلق مفاہمتی عرضداشت پر دستخط کئے
نئی دہلی، 30 ؍ستمبر 2020: نیتی آیوگ اور نئی دہلی میں واقع نیدر لینڈ کے سفارتخانے نے 28ستمبرکو ایک مفاہمتی عرضداشت پردستخط کئے،جس کا مقصدصاف اور زیادہ سے زیادہ توانائی کے لئے ڈی کاربونائزیشن اور توانائی کی ترسیل کے ایجنڈے کی اعانت کرنا ہے۔
مفاہمتی عرضداشت پر نیتی آیوگ کے چیف ایگزیکٹو افسر امیتابھ کانت اور نیدر لینڈ کے سفیر برائے ہند مارٹن وین ڈین برگ نے دستخط کئے ۔
اس شراکت کے ذریعہ نیتی آیوگ اور نیدرلینڈ سفارتخانہ ایک اسٹریٹجک ساجھیداری قائم کرنا چاہتے ہیں، جس کا مقصد ایک ایسا پلیٹ فارم تیارکرنا ہے ، جہاں ذمہ داران اور دیگر اثر انداز ہونے والے جامع طورپر اشتراک کرسکیں۔ان میں پالیسی ساز ،صنعتی ادارے، اوای ایم ، پرائیویٹ ادارے اوراس شعبے کے ماہرین شامل ہیں۔
اس ساجھیداری میں دونوں اداروںکی مہارت سے استفادہ کرتے ہوئے باہمی اشتراک کے ذریعہ مبنی بر تکنالوجی اختراعی حل نکالنا ہے۔یہ مقصدعلمی معلومات اور اشتراکی سرگرمیوں کے تبادلے سے حاصل ہوگا۔ بنیادی عناصر حسب ذیل ہیںصنعتی اور نقل وحمل کے شعبوں میں کاربن کی موجودگی کم کرنا  قدرتی گیس کے نشانہ صلاحیت کا ادراک اور بایو انرجی ٹکنالوجیوں کا فروغ  اصل ذرات کو سمجھنے اور انہیں کم کرنے کے اقدامات کے ذریعہ ہوا کوصاف کرنے کی ٹکنالوجیوں کو اختیار کرنا نئی نسل کی ٹکنالوجیاں اختیار کرنا اور  موسمیاتی تبدیلی کے لئے مالی فریم ورک تیار کرنا۔
اس موقع پر نیتی آیوگ کے وائس چیئر مین ڈاکٹر راجیو کمار نے کہا کہ ہندوستان اور نیدرلینڈ دونوں توانائی کے محاذ پر حوصلہ افزا اور پائیدار ارادے رکھتے ہیں اور صاف توانائی کی ترسیل کے مقصد کو حاصل کرنے کے ایک جیسے معاملات کا انہیں سامنا ہے۔مجھے یقین ہے کہ کم لاگت والے اعلیٰ تکنیکی حل میں ہندوستان کی مہارت اور کم کاربن والی ٹکنالوجیوں میں نیدر لینڈ کی مہارت دونوں ملکوں کے اشتراک کو مزید مضبو ط کرے گی اور ہم کاربن سے نجات پانے اور توانائی کی ترسیل کے ایجنڈے کے محاذپرکامیابی کے ساتھ آگے بڑھیں گے۔
نیدرلینڈ کے سفیر برائے ہند مارٹن وین ڈین برگ نے کہا کہ ہندوستان اور نیدر لینڈ دونوں اپنے توانائی کے شعبے میں تبدیلیاں لارہے ہیں اور اس مفاہمتی عرضداشت کے تحت ہم موسم سے ہم آہنگ معیشت کی طرف بڑھنے کے اقدامات کے پابند ہیں۔ہندوستان کے ساتھ اس دوہرے مقاصدکے لئے کام کرنا بھی بڑی اہمیت کا حامل ہے۔توانائی کے شعبے میں دونوں ملکوں کے درمیان تعاون کے وسیع امکانات ہیں۔ یہ مفاہمتی عرضداشت مزید اشتراک عمل کی حوصلہ افزائی کرے گی ۔ یہ نہ صرف دونوں ملکوں کی معیشت کو فروغ دے گی بلکہ اقوام متحدہ کے پائیدار ترقی کے مقاصد کے حصول میں بھی کامیاب رہے گی۔
نیتی آیوگ کے چیف ایگزیکٹو افسر امیتابھ کانت نے کہا کہ ہم 2030 تک کاربن کے اخراج کی شدت میں 33سے 35 فیصد کمی لانے کے پابند ہیں۔نیتی آیوگ کے ایڈیشنل سکریٹری ڈاکٹر راکیش سروال نے کہا کہ پائیدار ترقی کے لئے صاف ستھری توانائی انتہائی اہم ہے اور یہ عالمی ایجنڈے میں بھی سرفہرست ہے۔